Úradný vestník L 301 , 05/11/2002 S. 0048 - 0052



Rozhodnutie Komisie z 29. októbra 2002, ktorým sa ustanovujú osobitné podmienky pre dovozy produktov rybolovu z Kazachstanu (oznámené pod číslom dokumentu C(2002) 4099) (Text s významom pre EHP) (2002/862/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady č. 91/493/EHS z 22. júla 1991, ktorou sa ustanovujú hygienické podmienky pre produkciu a uvádzanie produktov rybolovu na trh [1], ktorá bola. naposledy zmenená a doplnená smernicou č. 97/79/ES [2], a najmä so zreteľom na článok 11 odsek 1 uvedenej smernice, keďže: (1) z poverenia Komisie sa v Kazachstane uskutočnila inšpekcia s cieľom preskúmať podmienky, za ktorých sú tam produkty rybolovu vyrábané, skladované a expedované do spoločenstva; (2) požiadavky v legislatíve Kazachstanu na hygienickú kontrolu a monitorovanie produktov rybolovu môžu sa považovať za ekvivalentné podmienkam ustanoveným v smernici č. 91/493/EHS; (3) konkrétne "Výbor pre lesné hospodárstvo, rybolov a poľovníctvo (CFFH) pri Ministerstve prírodných zdrojov a ochrany životného prostredia" je schopný efektívne overovať implementáciu platnej legislatívy; (4) je vhodné zaviesť podrobné pravidlá týkajúce sa zdravotných certifikátov, ktoré musia podľa smernice 91/493/EHS sprevádzať zásielky produktov rybolovu dovážané do spoločenstva z Kazachstanu. Tieto pravidlá musia najmä špecifikovať definíciu vzorového certifikátu, minimálne požiadavky týkajúce sa jazyka alebo jazykov, v ktorých musí byť vypracovaný, a status osoby splnomocnenej jeho podpisovaním; (5) značka, ktorá musí byť pripevnená na balíky s produktmi rybolovu, má uvádzať názov tretej krajiny a schvaľovacie/registračné číslo prevádzkarne,spracovateľskej lode, chladiarenského skladu alebo mraziarenskej lode pôvodu, s výnimkou určitých mrazených výrobkov; (6) ďalej je nevyhnutné zostaviť zoznam schválených prevádzkarní, spracovateľských lodí alebo chladiarenských skladov, ako aj zoznam mraziarenských lodí vybavených v súlade s požiadavkami smernice Rady č. 92/48/EHS zo 16. júna 1992, ktorou sa ustanovujú minimálne hygienické pravidlá uplatňované na produkty rybolovu vylovené na palubu niektorých plavidiel v súlade s článkom 3 odsekom 1 písmenom a) bodom I smernice č. 91/49/EHS [3]. Tieto zoznamy majú byť zostavené na základe oznámenia CFFH Komisii. Preto je povinnosťou CFFH zabezpečiť dodržiavanie príslušných opatrení smernice č. 91/493/EHS; (7) CFFH poskytol oficiálne ubezpečenia týkajúce sa dodržiavania pravidiel uvedených v kapitole V prílohy k smernici č. 91/493/EHS, pokiaľ ide o kontrolu produktov rybolovu, a týkajúce sa plnenia hygienických požiadaviek ekvivalentných požiadavkám ustanoveným uvedenou smernicou; (8) opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 "Výbor pre lesné hospodárstvo, rybolov a poľovníctvo (CFFH) pri Ministerstve prírodných zdrojov a ochrany životného prostredia" je príslušný orgán Kazachstanu pre overovanie a certifikáciu súladu produktov rybolovu s požiadavkami smernice 91/493/EHS. Článok 2 1. Produkty rybolovu dovážané do spoločenstva z Kazachstanu majú spĺňať podmienky uvedené v odsekoch 2, 3 a 4. 2. Každá zásielka je sprevádzaná očíslovaným pôvodným zdravotným certifikátom, riadne vyplneným, podpísaným, datovaným a obsahujúcim jeden list v súlade so vzorom uvedeným v prílohe I. 3. Produkty sa dopravujú zo schválených prevádzkarní, spracovateľských lodí alebo chladiarenských skladov alebo registrovaných mraziarenských lodí uvedených v prílohe II. 4. S výnimkou prípadu voľne uložených mrazených produktov rybolovu a určených na výrobu konzervovaných potravín, všetky balenia budú označené slovom "KAZAKHSTAN"; a schvaľovacím/registračným číslom prevádzkarne, spracovateľskej lode, chladiarenského skladu alebo mraziarenskej lode pôvodu nezmazateľným písmom. Článok 3 1. Certifikát uvedený v článku 2 odseku 2 je zostavený najmenej v jednom úradnom jazyku členského štátu, v ktorom sa vykonávajú kontroly. 2. Certifikát je opatrený menom, funkciou a podpisom predstaviteľa CFFH a jeho úradnou pečiatkou vo farbe odlišnej od pečiatky iných potvrdení. Článok 4 Toto rozhodnutie sa bude uplatňovať od 8. novembra 2002. Článok 5 Toto rozhodnutie je adresované členským štátom. V Bruseli 29. októbra 2002 Za Komisiu David Byrne člen Komisie [1] Ú. v. ES L 268, 24. 9. 1991, s. 15. [2] Ú. v. ES L 24, 30. 1. 1998, s. 31. [3] Ú. v. ES L 187, 7. 7. 1992, s. 41. -------------------------------------------------- PRÍLOHA I +++++ TIFF +++++ +++++ TIFF +++++ -------------------------------------------------- PRÍLOHA II ZOZNAM PREVÁDZKARNÍ A LODÍ Legenda ku kategórii: FV = Spracovateľská loď PP = Spracovateľská prevádzkareň Schvaľovacie č. | Názov | Mesto Región | Kategória | 01 A | Atyraubalyk (Florling Továreň na kaviár, a. s.) | ATYRAU | FV | 01 B | Filetovacia továreň, a. s. Balkashbalyk | KARAGANSKÁ OBLASŤ V. SHASHUBAY | PP | 02 A | Filetovacia továreň, a. s. Atyraubalyk | ATYRAU | PP | 03 AA | Filetovacia továreň, a. s. Rybprom | ALMATYSKÁ OBLASŤ T: UCHURAL | PP | --------------------------------------------------